ai4bharat/Pralekha huggingface dataset:
ரெயில்வே அமைச்சகம்
19408 மெட்ரிக் டன்னுக்கும் அதிகமான திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்கள் நாடு முழுவதும் விநியோகித்துள்ளன, தமிழகத்திற்கு 1554 மெட்ரிக் டன் வழங்கப்பட்டது
பல்வேறு தடைகளையும் கடந்து நாடு முழுவதும் திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்களின் மூலம் வழங்கும் இந்திய ரயில்வே, இதுவரை 1162 டேங்கர்களில் 19,408 மெட்ரிக் டன் பிராணவாயுவை தமிழகம் உள்ளிட்ட பல்வேறு மாநிலங்களுக்கு விநியோகம் செய்துள்ளது.
இதுவரை 289 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவ ஆக்ஸிஜன் வழங்கப்பட்டுள்ளது.
தற்போது 50 டேங்கர்களில் 865 மெட்ரிக் டன் பிராணவாயுவுடன் 11 ரயில்கள் பயணித்துக் கொண்டிருக்கின்றன.
தென் இந்தியாவைப் பொறுத்தவரையில், தமிழகம், ஆந்திரப் பிரதேசம், கர்நாடகா, தெலங்கானா ஆகிய மாநிலங்கள் தலா 1000 மெட்ரிக் டன்னிற்கும் அதிகமான திரவ மருத்துவப் பிராணவாயுவைப் பெற்றுள்ளன.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், ஜார்கண்ட், அசாம் ஆகிய 15 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 1554 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3731 மெட்ரிக் டன், மத்தியப் பிரதேசத்திற்கு 656 மெட்ரிக் டன், தில்லிக்கு 5185 மெட்ரிக் டன், ஹரியானாவிற்கு 1967 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 1773 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 11268 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 380 மெட்ரிக் டன், தெலங்கானாவிற்கு 1432 மெட்ரிக் டன், ஜார்கண்டிற்கு 38 மெட்ரிக் டன், அசாமிற்கு 160 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
பிரதமர் அலுவலகம்
இளம் ஐ.ஏ.எஸ். அலுவலர்களுடன் பிரதமர் கலந்துரையாடினார்
மத்திய அரசில் உதவி செயலர்களாக சமீபத்தில் நியமிக்கப்பட்ட 170 இளம் ஐ.ஏ.எஸ் அலுவலர்களுடன் பிரதமர் திரு. நரேந்திர மோடி இன்று கலந்துரையாடினார்.
களப் பயிற்சி குறித்த அவர்களின் அனுபவங்களை பகிர்ந்து கொள்வதற்கு பிரதமர் அவர்களை ஊக்குவித்தார். பொது மக்களின் பங்களிப்பு, தகவல் ஓட்டத்தின் முறை, வளங்களை சிறந்த முறையில் பயன்படுத்துதல், ஆட்சிமுறையில் மக்களின் நம்பிக்கை போன்ற நல்லாட்சிமுறை குறித்த சில அம்சங்களை அவர்களுடன் பிரதமர் விவாதித்தார்.
ஊரக சுயாட்சி திட்டம், வளமான பாரதம் போன்ற சமீபத்திய திட்டங்கள் குறித்தும் இந்த சந்திப்பின் போது விவாதிக்கப்பட்டது.
மத்திய பிரதமர் அலுவலக இணை அமைச்சர், டாக்டர். ஜிதேந்திர சிங் மற்றும் ஊழியர்கள் மற்றும் பயிற்சி துறையின் மூத்த அலுவலர்களும் இந்த நிகழ்ச்சியின்போது உடன் இருந்தனர்.
(Visitor Counter : 113
நுகர்வோர் நலன், உணவு மற்றும் பொது விநியோகம் அமைச்சகம்
காரீப் கொள்முதல்: 614.27 லட்சம் நெல், 85.67 லட்சம் விவசாயிகளிடமிருந்து கொள்முதல்
காரீப் சந்தை பருவத்தில், காரீப் பயிர்களை குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
தமிழகம், பஞ்சாப் உள்பட நெல் உற்பத்தி செய்யப்படும் மாநிலங்களில் நெல் கொள்முதல் சுமூகமாக நடைப்பெற்று வருகிறது. கடந்த பிப்ரவரி 5-ஆம் தேதி வரை, 614.27 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்தாண்டு இதே காலகட்ட கொள்முதலை விட 17.69 சதவீதம் அதிகம்.
இதற்காக சுமார் 85.67 லட்சம் விவசாயிகள், ரூ. 1,15,974.36 கோடி குறைந்தபட்ச ஆதரவு விலையைப் பெற்றுள்ளனர்.
மாநிலங்கள் வேண்டுகோள்படி, 51.92 லட்சம் மெட்ரிக் டன் பருப்பு மற்றும் எண்ணெய் வித்துக்கள் கொள்முதல் செய்ய, ஒப்புதல் அளிக்கப்பட்டுள்ளது.
கடந்த பிப்ரவரி 5-ஆம் தேதி வரை, 3,08,620.31 மெட்ரிக் டன் பாசிப் பயறு, உளுந்து, துவரை, நிலக்கடலை, சோயாபீன்ஸ் ஆகியவற்றை அரசு கொள்முதல் செய்துள்ளது.
இதற்காக 1,67,239 விவசாயிகள, ரூ.1,661.70 கோடி குறைந்தபட்ச ஆதரவு விலையைப் பெற்றுள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1695839
------
(Visitor Counter : 170
பிரதமர் அலுவலகம்
தெலங்கானாவின் நிறுவன தினத்தை முன்னிட்டு அம்மாநில மக்களுக்கு பிரதமர் வாழ்த்து
தெலங்கானாவின் நிறுவன தினத்தை முன்னிட்டு அம்மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் அவர் கூறியதாவது:
“தெலங்கானாவின் நிறுவன தினத்தன்று இந்த அற்புதமான மாநிலத்தின் மக்களுக்கு எனது நல்வாழ்த்துகள். இம்மாநில மக்களின் திறன்கள் மற்றும் அதன் வளமான கலாச்சாரம் பெரிதும் போற்றப்படுகின்றன. தெலங்கானாவின் நலன் மற்றும் வளங்களுக்காக நான் பிரார்த்திக்கிறேன்.”
தொலைதொடர்பு மற்றும் தகவல் தொழில்நுட்ப அமைச்சகம்
அஞ்சலகங்கள் நவீனமயமாக்கல்: மாநிலங்களவையில் விளக்கம்
அஞ்சல் துறையின் தகவல் தொழில்நுட்ப நவீனமயமாக்கல் திட்டத்தின் இரண்டாவது கட்டத்திற்கு கடந்த 8 ஆண்டுகளில் 5,785 கோடி ரூபாய் அரசால் ஒதுக்கப்பட்டுள்ளது.
தகவல் தொழில்நுட்ப நவீனமயமாக்கல் திட்டத்தின் இரண்டாவது கட்டம், செயலிகள், நுண்ணறிவுத் தளங்கள் மற்றும் இணைக்கப்பட்ட அமைப்புகளை ஒருங்கிணைக்கிறது. இது பல்நோக்கு விநியோக அமைப்புகள் மூலம் அஞ்சல் மற்றும் நிதி சேவைகளை உள்ளடக்கிய, ஒருங்கிணைந்த ஒற்றை சாளர முறையை வழங்குகிறது.
மாநிலங்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில் தொலைத் தொடர்புத் துறை இணையமைச்சர் திரு தேவுசின் சவுஹான் இந்தத் தகவலைத் தெரிவித்தார்.
மேலும் விவரங்ளுக்கு இந்த ஆங்கில செய்திக்குறிப்பைக் காணவும்
https://pib.gov.in/PressReleasePage.aspx?PRID=1884063
குறு சிறு மற்றும் நடுத்தர தொழில் துறை அமைச்சகம்
எம்.எஸ்.எம்.இ. இன்சைடர் எனும் மாதாந்தர இணைய செய்தி மடலை அமைச்சகம் வெளியிட்டுள்ளது
எம்.எஸ்.எம்.இ. இன்சைடர் என்ற இணைய செய்தி மடலை மத்திய சிறு குறு மற்றும் நடுத்தர தொழில்கள் துறை இணையமைச்சர்  திரு.கிரிராஜ் சிங் வெளியிடுகிறார்.
எம்.எஸ்.எம்.இ. இன்சைடர் என்ற மாதாந்தர இணைய செய்தி மடலை மத்திய சிறு குறு மற்றும் நடுத்தர தொழில்கள் துறை இணையமைச்சர்  திரு.கிரிராஜ் சிங் இன்று  புதுதில்லியில் வெளியிட்டார். இந்த நிகழ்ச்சியில் பேசிய திரு. கிரிராஜ் சிங், இந்த இணைய செய்தி மடல் அமைச்சகத்தால் மேற்கொள்ளப்படும் செயல்பாடுகள் பற்றிய தகவலை அளிக்கும் என்றும், நாடு முழுவதும் உள்ள லட்சக்கணக்கான எம்.எஸ்.எம்.இ. தொழில் பிரிவுகளுக்கும் அமைச்சகத்திற்கும் இடையே பாலமாக செயல்படும் என்றும் கூறினார்.
அமைச்சகத்தின் திட்டங்கள் பற்றி எம்.எஸ்.எம்.இ.-க்களுக்கும், பொது மக்களுக்கும் தகவல் அளிப்பது தவிர, தொழில்நுட்பத் துறையில் அண்மைக் கால கண்டுபிடிப்புகள் அந்தந்த மாதத்தில் நடைபெறவிருக்கும் நிகழ்வுகள் மற்றும் பயிற்சித் திட்டங்கள் பற்றிய தகவலையும் பொருத்தமான தலைப்புகளில் சுவையான கட்டுரைகளையும் இந்த இணைய செய்தி மடல் அளிக்கும்.
இந்த இணைய செய்தி மடலை அமைச்சகத்தின் www.msme.gov.in என்ற இணைய தளத்தில் காணலாம்.
நுகர்வோர் நலன், உணவு மற்றும் பொது விநியோகம் அமைச்சகம்
மத்திய தொகுப்பில் போதிய உணவு தானியங்கள் கையிருப்பு
தேசிய உணவுப் பாதுகாப்புச் சட்டம் மற்றும் அதன் இதர திட்டங்கள், பிரதமரின் ஏழைகள் நல உணவுத் திட்டத்தின் கீழ் கூடுதல் ஒதுக்கீடு ஆகியவற்றிற்கு மத்திய தொகுப்பில் போதிய உணவு தானியங்கள் கையிருப்பு உள்ளதாக மத்திய அரசு தெரிவித்துள்ளது. 12.12.2022 நிலவரப்படி மத்திய தொகுப்பில் 182 லட்சம் மெட்ரிக் டன் கோதுமை இருப்பில் உள்ளது. ஜனவரி 1, 2023 வாக்கில் சுமார் 159 லட்சம் மெட்ரிக் டன் கோதுமை கைவசம் இருக்கும். இது தற்போதையத் தேவை அளவான 138 லட்சம் மெட்ரிக் டன்னைவிட கூடுதலாகும்.
கோதுமையின் விலை நிலவரத்தை மத்திய அரசு உன்னிப்பாக கவனித்து வருவதோடு, இதர பொருட்களுடன் கோதுமையையும் வாரந்தோறும் கண்காணித்து, தேவையான நடவடிக்கைகளை எடுத்து வருகிறது. விலை மேலும் அதிகரிப்பதை தடுப்பதற்கு இந்திய அரசு ஆக்கப்பூர்வமான நடவடிக்கைகளை மேற்கொள்வது மட்டுமல்லாமல் 13.5.2022 முதல் ஏற்றுமதிக்கான கட்டுப்பாடுகளும் விதிக்கப்பட்டன.
கடந்த ஆண்டு குவிண்டாலுக்கு ரூ. 2015 ஆக இருந்த கோதுமைக்கான குறைந்தபட்ச ஆதரவு விலையை இந்த ஆண்டு குவிண்டாலுக்கு ரூ. 2125 ஆக மத்திய அரசு உயர்த்தியுள்ளது. ஏப்ரல் 2023 முதல் அடுத்த பருவத்திற்கான கோதுமையின் கொள்முதல் தொடங்க இருப்பதோடு, கடந்த ஆண்டுடன் ஒப்பிடுகையில் கோதுமையின் விளைச்சல் அதிகரித்திருப்பதாக முதல் கட்ட மதிப்பீடுகள் தெரிவிக்கின்றன.
அனைத்து நலத்திட்டங்களின் தேவையைப் பூர்த்தி செய்வதற்காக மத்திய தொகுப்பில் போதிய உணவு தானியங்கள் கையில் இருப்பதையும் விலை தொடர்ந்து கட்டுக்குள் இருப்பதையும் மத்திய அரசு தொடர்ந்து உறுதி செய்து வருவது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:https://pib.gov.in/PressReleasePage.aspx?PRID=1883624
நுகர்வோர் நலன், உணவு மற்றும் பொது விநியோகம் அமைச்சகம்
தேசிய உணவுப் பாதுகாப்புச் சட்டத்தின் கீழ் உத்தரப்பிரதேசத்தைச் சேர்ந்த 14.72 கோடி பயனாளிகள் பிரதமரின் கரீஃப் கல்யாண் அன்ன யோஜனா திட்டத்தின் பலனைப் பெற்றுள்ளனர்
நாட்டில் கொவிட்-19 பெருந்தொற்று கடந்த ஆண்டு ஏற்படுத்திய பொருளாதார பாதிப்புகள் காரணமாக 2020 மார்ச்சில், தேசிய உணவுப் பாதுகாப்பு சட்டப் பயனாளிகளுக்கு, பிரதமரின் கரீஃப் கல்யாண் அன்ன யோஜனா திட்டத்தின் கீழ் ஒரு நபருக்கு ஒரு மாதத்திற்கு 5 கிலோ வீதம் விலையில்லா உணவு தானியங்கள்  சுமார் 80 கோடி பேருக்கு வழங்கப்படும் என அறிவிக்கப்பட்டது. இது குடும்ப அட்டையின் மூலம் வழக்கமாக வழங்கப்படும் உணவு தானியத்திற்கு கூடுதலாக வழங்கப்படும் என்று தெரிவிக்கப்பட்டது. உத்தரப்பிரதேச மாநிலத்திற்கு மட்டும் ஐந்து கட்டங்களில், ஏறத்தாழ 139.14 லட்சம் மெட்ரிக் டன் உணவு தானியங்கள் வழங்கப்படுகிறது. இத்திட்டத்திற்கு மொத்த மானியமாக ரூ.43,335 கோடி செலவிடப்படுகிறது. ஐந்தாம் கட்டத்தில் மட்டும்  உத்தரப்பிரதேசத்திற்கு ரூ.8,877 கோடி மானியத்துடன் 29.43 லட்சம் மெட்ரிக் டன் உணவு தானியங்கள் உத்தரப்பிரதேசத்திற்கு ஒதுக்கீடு செய்யப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777153
----
(Visitor Counter : 219
சிறப்பு சேவைகள் மற்றும் கட்டுரைகள்
கனரக உருகும் கழிவுப் பொருட்களை ஒரேநாளில் அதிகளவு கையாண்டு சென்னை துறைமுகம் சாதனை
சென்னை துறைமுகத்தில் 26.04.2022 அன்று, எம்.டி. கேப்டன் நோன்டாஸ் கப்பலில் இருந்து, ஒரேநாளில் 4,500 டன் கனரக உருகும் கழிவுப் பொருட்கள் இறக்குமதி செய்யப்பட்டு சாதனை படைக்கப்பட்டுள்ளது. இது கடந்த 21.06.2017 அன்று எம்.டி அட்லாண்டா கப்பலில் இருந்து இறக்குமதி செய்யப்பட்ட 3,938 டன் சரக்குகளை விட அதிகமாகும்.
இந்த சாதனையை படைத்ததற்காக சரக்குகளின் இறக்குமதியாளரான திருவாளர்கள் சூரியதேவ் அலாய்ஸ் மற்றும் பவர் லிமிடெட், ஸ்டீமர் ஏஜெண்ட் திருவாளர்கள் மெர்சன்ட் ஷிப்பிங் சர்வீசஸ், திருவாளர்கள் ஸ்டீவ் டோர் போருக்கா ஸ்டீல் & சர்வீசஸ் லிமிடெட் மற்றும் துறைமுக அதிகாரிகளுக்கு, சென்னை துறைமுக ஆணையத்தின் தலைவர் திரு சுனில் பாலிவால் இஆப., பாராட்டுத் தெரிவித்துள்ளார்.
•••••••••••
(Visitor Counter : 29
சிறப்பு சேவைகள் மற்றும் கட்டுரைகள்
ரிசர்வ் வங்கி ரெப்போ வட்டி விகிதத்தை மேலும் 50 புள்ளிகள் அதிகரித்து 5.9%-ஆக உயர்த்தியுள்ளது
ரெப்போ விதிதம் 5.90% உயர்வு
வணிக வங்கிகளுக்கு ரிசர்வ் வங்கி அளிக்கும் கடனுக்கான வட்டி விகிதமான ரெப்போ விகிதம் மீண்டும் 50 அடிப்படை புள்ளிகள் உயர்த்தப்பட்டுள்ளது. உலகில் தற்போது நிலவும் சூழல்களை கருத்தில் கொண்டு, ரிசர்வ் வங்கி பாலிசி, ரெப்போ வட்டி விகிதத்தை 50 அடிப்படை புள்ளிகளை 5.90 சதவீதமாக உயர்த்தியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1863686
தொழிலாளர் மற்றும் வேலைவாய்ப்பு அமைச்சகம்
தேசிய வாழ்க்கைத் தொழில் குறித்த இலவச ஆன்லைன் வாழ்க்கைத் தொழில் திறன் பயிற்சி தொடக்கம்.
பதிவு செய்த வேலை தேடுவோருக்காக , மத்திய தொழிலாளர் நலன் மற்றும் வேலைவாய்ப்பு அமைச்சகத்தின் கீழ் இயங்கும் தேசிய வாழ்க்கைத் தொழில் சேவைத் திட்டம், TCS iON Digital Learning. அமைப்புடன் சேர்ந்து இலவச ஆன்லைன் ‘’வாழ்க்கைத் தொழில் பயிற்சி’’யைத் தொடங்கியுள்ளது. இன்றைய சூழலில் தொழில்துறை விரும்பக்கூடிய திறமைகளை இந்தப்படிப்பு அளிக்கும். மென் திறன் குறித்த இந்தப் பயிற்சி, பெருவணிக நடைமுறைகளுடனான கற்பவர்களின் ஆளுமை மேம்பாட்டை அதிகரிப்பது, பயனுள்ள விளக்க உரை ஆகியவற்றுடன் இதர தேவையான மென்திறன்களை வளர்த்துக்கொள்ள உதவும். இந்த பயிற்சிகள் ஹிந்தியிலும், ஆங்கிலத்திலும் தேசிய வாழ்க்கைப்பணி முன்னேற்ற சேவைத்திட்டம்  தளத்தில் கிடைக்கும்.
வேலை தேடுதல், வேலை பொருத்துதல், வாழ்க்கைத் தொழில் ஆலோசனை, தொழிற்கல்வி வழிகாட்டுதல், திறன் மேம்பாட்டு படிப்புகள் பற்றிய தகவல், தொழில் பழகுதல், பயிற்சி பெறுதல் உள்ளிட்ட வேலைவாய்ப்பு சார்ந்த பல்வேறு சேவைகளை வழங்கும் தேசிய வேலைவாய்ப்பு சேவைக்கான தேசிய வாழ்க்கைப்பணி முன்னேற்ற சேவைத் திட்டத்தை அமைச்சகம் ஆன்லைன் தளம் மூலம்  செயல்படுத்தி வருகிறது. தேசிய வாழ்க்கைப்பணி முன்னேற்ற சேவைத்திட்டத்தில் சுமார் ஒரு கோடி வேலை தேடுவோரும், 54 ஆயிரம் வேலை கொடுப்போரும் பதிவு செய்துள்ளனர். இதுவரை இந்தத் தளத்தின் மூலம், 73 லட்சம் காலியிடங்கள் நிரப்பப்பட்டுள்ளன. தேசிய வாழ்க்கைப்பணி முன்னேற்ற சேவைத்திட்டத்துடன் நாடு முழுவதும் உள்ள 200 மாதிரி வாழ்க்கைத் தொழில் மையங்கள் உள்பட ,சுமார் 1000 வேலைவாய்ப்பு அலுவலகங்கள் ஒருங்கிணைக்கப்பட்டுள்ளன.
கொவிட்-19 பரவல் மற்றும் அதைத் தொடர்ந்துள்ள பொருளாதார முடக்கம் காரணமாக தொழிலாளர் சந்தையில் ஏற்பட்டுள்ள சவால்களைக் குறைக்கும் வகையில் ஏராளமான இதர முயற்சிகளையும் என்சிஎஸ் மேற்கொண்டு வருகிறது.
வேலை தேடுவோர், வேலை கொடுப்போர் இடையிலான இடைவெளியைக் குறைக்க ஆன்லைன் வேலைவாய்ப்பு முகாம்களுக்கு ஏற்பாடுகள் செய்யப்பட்டு வருகின்றன. பணியிடத்திலிருந்து பணியாளர்களைத் தேர்வு செய்வது வரை அனைத்தும் இந்தத் தளத்தில் நிறைவடையும். இந்த ஊரடங்கு காலத்தில் சுமார் 76 ஆன்லைன் வேலைவாய்ப்பு முகாம்களை என்சிஎஸ் நடத்தியுள்ளது.
வீட்டிலிருந்தே செய்யும் வேலைகள் மற்றும் ஆன்லைன் பயிற்சிகளுக்கான சிறப்பு இணைப்பு தேசிய வாழ்க்கைப்பணி முன்னேற்ற சேவைத்திட்ட தளத்தின் முகப்புப் பக்கத்தில் உருவாக்கப்பட்டுள்ளது. வேலை தேடுவோர் அதை நேரடியாக அணுகலாம்.
ஆன்லைன் மதிப்பீடு, வாடகைச் சேவைகளை வழங்கும் HIREMEE தளத்துடன் கூட்டாக என்சிஎஸ் வேலை தேடுவோருக்கான வீடியோ சுயவிவர உருவாக்க செயல்பாடுகளையும் வழங்குகிறது. தேசிய வாழ்க்கைப்பணி முன்னேற்ற சேவைத்திட்டத்தில் உள்ள அனைத்து சேவைகளும் இலவசம்.
(Visitor Counter : 262
பெண்கள் மற்றும் குழந்தை நலன் அமைச்சகம்
பெண்களுக்கு அதிகாரமளித்தல் அரசின் முதன்மையான முன்னுரிமைகளில் ஒன்றாகும் என்று நாடாளுமன்றத்தின் இரு அவைகளின் கூட்டுக் கூட்டத்தில் குடியரசுத் தலைவர் திரு ராம் நாத் கோவிந்த் உரை
நாடாளுமன்றத்தின் இரு அவைகளின் கூட்டுக் கூட்டத்தில் குடியரசுத் தலைவர் திரு ராம்நாத் கோவிந்த் இன்று உரையாற்றினார். பெண்களுக்கு அதிகாரம் அளித்தல், அவர்களது வேலைவாய்ப்பிற்கான மற்றும் பல்வேறு துறைகளில் சமமான பங்களிப்பை வழங்குவதற்கான புதிய வய்ப்புகள் உள்ளிட்டவற்றுக்கு மத்திய அரசு எடுத்துள்ள பல்வேறு முன்முயற்சிகள் குறித்து குடியரசுத் தலைவர் தனது உரையில் எடுத்துரைத்தார்.
“கிராமப்புற பொருளாதாரத்திற்கு உத்வேகத்தை வழங்குவதில் பெண்கள் அதிகளவில் முக்கிய பங்கு வகிக்கின்றனர். 2021-22-ம் ஆண்டில் 28 லட்சத்திற்கும் அதிகமான சுயஉதவி குழுக்களுக்கு 65,000 கோடி ரூபாய் நிதி உதவியை வங்கிகள் வழங்கியுள்ளன. 2014-15-ல் வழங்கப்பட்ட தொகையை விட இது நான்கு மடங்கு அதிகம். மகளிர் சுயஉதவிக் குழுக்களில் உள்ள ஆயிரக்கணக்கான உறுப்பினர்களுக்குப் பயிற்சி அளித்து அவர்களை ‘வங்கித் தோழர்கள்’ என கூட்டாளிகளாக்கியுள்ளது அரசு. இந்த பெண்கள் கிராமப்புற குடும்பங்களுக்கு அவர்களது வீடுகளுக்கே சென்று வங்கிச் சேவைகளை வழங்குகிறார்கள்,” என்று குடியரசுத் தலைவர் கூறினார்.
“எனது அரசின் முதன்மையான முன்னுரிமைகளில் பெண்களுக்கான அதிகாரமளித்தல் ஒன்றாகும். உஜ்வாலா திட்டத்தின் வெற்றிக்கு நாம் அனைவரும் சாட்சி. "முத்ரா" திட்டத்தின் மூலம் நமது நாட்டின் தாய்மார்கள் மற்றும் சகோதரிகளின் தொழில்முனைவு மற்றும் திறன்கள் மேம்படுத்தப்பட்டுள்ளன. "பெண் குழந்தைகளை பாதுகாத்துப் படிக்க வைப்போம்" முன்முயற்சி பல நேர்மறையான விளைவுகளைத் தந்துள்ளது, மேலும், பள்ளிகளில் சேரும் பெண் குழந்தைகளின் எண்ணிக்கையில் ஊக்கமளிக்கும் முன்னேற்றம் ஏற்பட்டுள்ளது. மகன்களையும் மகள்களையும் சமமாக நடத்தும் வகையில், ஆண்களுக்கு இணையாகப் பெண்களுக்கான குறைந்தபட்ச திருமண வயதை 18-லிருந்து 21 ஆக உயர்த்தும் மசோதாவையும் எனது அரசு அறிமுகப்படுத்தியுள்ளது,” என்று அவர் கூறினார்.
“முத்தலாக் முறையைக் கிரிமினல் குற்றமாக ஆக்கி, அத்தகைய தன்னிச்சையான நடைமுறையில் இருந்து சமூகத்தை விடுவிக்க அரசு ஒரு தொடக்கத்தை ஏற்படுத்தியுள்ளது. முஸ்லீம் பெண்கள் மெஹ்ராமுடன் மட்டும் ஹஜ் செய்யக் கூடாது என்ற கட்டுப்பாடுகளும் நீக்கப்பட்டுள்ளன. 2014-ம் ஆண்டுக்கு முன்னர் சிறுபான்மைச் சமூகத்தைச் சேர்ந்த சுமார் மூன்று கோடி மாணவர்களுக்குக் கல்வி உதவித்தொகை வழங்கப்பட்ட நிலையில், 2014-ம் ஆண்டு முதல் 4.5 கோடி மாணவர்களுக்கு எனது அரசு கல்வி உதவித்தொகை வழங்கியுள்ளது. இது முஸ்லிம் பெண்களின் பள்ளி இடைநிற்றல் விகிதத்தில் குறிப்பிடத்தக்க குறைப்புக்கு வழிவகுத்தது மற்றும் அவர்களின் சேர்க்கை அதிகரித்துள்ளது,” என குடியரசுத் தலைவர் தெரிவித்தார்.
“நமது பெண் குழந்தைகளின் கற்றல் திறனை மேம்படுத்தும் வகையில் தேசியக் கல்விக் கொள்கையில் பாலினத்தை உள்ளடக்கிய நிதிக்கு வழிவகை செய்யப்பட்டுள்ளது. தற்போதுள்ள 33 சைனிக் பள்ளிகளிலும் பெண் மாணவர் சேர்க்கை தொடங்கியுள்ளது மகிழ்ச்சியளிக்கிறது. தேசியப் பாதுகாப்பு அகாடமியில் பெண் வீரர்களை சேர்ப்பதற்கும் அரசு ஒப்புதல் அளித்துள்ளது. ஜுன் 2022-ல் பெண் வீரர்களின் முதல் தொகுதி தேசியப் பாதுகாப்பு அகாடமியில் நுழையும். எனது அரசின் கொள்கை முடிவுகள் மற்றும் ஊக்கத்தால், 2014-ம் ஆண்டை விட பல்வேறு காவல் படைகளில் பெண் பணியாளர்களின் எண்ணிக்கை இரு மடங்காக அதிகரித்துள்ளது”, என்று குடியரசுத் தலைவர் கூறினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1793793
(Visitor Counter : 5128
அறிவியல் மற்றும் தொழில்நுட்பத்துறை
எரிசக்தி துறையில் ஆராய்ச்சிக்கான எனி சர்வதேச விருதை பாரதரத்னா பேராசிரியர் ராவ் பெற்றார்
எரிசக்தி முன்கள விருது என்று அழைக்கப்படும் சர்வதேச எனி விருது 2020-ஐ புதுப்பிக்கத்தக்க எரிசக்தி ஆதாரங்கள் மற்றும் மின்சார சேமிப்பு ஆகிய துறைகளில் தாம் செய்த ஆராய்ச்சிக்காக பாரதரத்னா பேராசிரியர் சி என் ஆர் ராவ் பெற்றுள்ளார்.
எரிசக்தி ஆராய்ச்சியில் நோபல் பரிசு என இது கருதப்படுகிறது.
மனித குலத்தின் நன்மைக்கான ஒரே எரிசக்தி ஆதாரம் ஹைட்ரஜன் எரிசக்தி என்று கருதி அதில் முழு முனைப்புடன் பேராசிரியர் ராவ் பணியாற்றி வருகிறார். ஹைட்ரஜன் சேமிப்பு, பெட்ரோ ரசாயனம் மற்றும் எலக்ட்ரோ ரசாயனம் மூலம் ஹைட்ரஜன் உற்பத்தி, உலோகம் சாராத வினையூக்கம் போன்றவை அவரது பணியின் சிறப்பம்சங்களாகும்.
2021 அக்டோபர் 14 அன்று ரோமில் உள்ள குரினால் மாளிகையில் இத்தாலி குடியரசின் அதிபர், செர்ஜியோ மட்டாரெல்லா பங்கேற்கவுள்ள நிகழ்ச்சியில் எனி விருதுகள் 2020 வழங்கப்படும்.
எரிசக்தி மற்றும் சுற்றுச்சூழல் ஆராய்ச்சியில் சர்வதேச அளவில் அங்கீகரிக்கப்பட்ட விருதான எனி விருது, எரிசக்தி ஆதாரங்களை சிறந்த முறையில் பயன்படுத்துவதையும், புதிய தலைமுறை ஆராய்ச்சியாளர்களை ஊக்குவிப்பதையும் நோக்கமாகக் கொண்டதாகும். ரொக்கப்பரிசு மற்றும் பிரத்தியேகமாக தயாரிக்கப்பட்ட தங்கப்பதக்கம் ஆகியவை வெற்றியாளருக்கு வழங்கப்படும்.
சிறப்பு சேவைகள் மற்றும் கட்டுரைகள்
கணக்கு தாக்கல் செய்ததற்கும் அதிகமான மதிப்பீடு குறித்த வரி செலுத்துவோர் குறைகளை களைவதற்கு குழு அமைக்கப்பட்டுள்ளது
கணக்கு தாக்கல் செய்ததற்கும் அதிகமான மதிப்பீடு குறித்த வரி செலுத்துவோர் குறைகளை களைவதற்கு குழு அமைக்கப்பட்டுள்ளது. மத்திய நேர்முக வரிகள் வாரியத்தின் வழிகாட்டு நெறிமுறைகள்படி வருமான வரித்துறையின் முதன்மை ஆணையர் தலைமையில் இந்தக் குழு அமைக்கப்பட்டுள்ளது. வரிசெலுத்துவோரின் குறைகளுக்கு விரைந்து தீர்வு காண தமிழ்நாடு மற்றும் புதுச்சேரி வருமான வரித்துறை முதன்மை தலைமை ஆணையர் இதனை அமைத்துள்ளார்.
வரி செலுத்துவோரின் நேர்மையான குறைகளை தீவிரமாகவும், விரைந்தும் கையாள்வததையும் மதிப்பீட்டு ஆணைகள் நேர்மையாகவும், நியாயமாகவும், ஏற்புடையதாகவும் இருப்பதற்கான சூழ்நிலைக்கு உதவி செய்வதையும் நோக்கமாகக் கொண்டது இந்தக் குழு.
மதிப்பீட்டுக் குறைபாடுகளை chennai.hpsa.localcommittee@incometax.gov.in என்ற மின்னஞ்சலில் அல்லது ‘கணக்கு தாக்கல் செய்ததற்கும் அதிகமான மதிப்பீடு குறித்த வரி செலுத்துவோர் குறைகளை களைவதற்கான குழு, வரிமானவரித்துறை முதன்மை தலைமை ஆணையர் அலுவலகம் , எண் 121, நுங்கம்பாக்கம் நெடுஞ்சாலை, சென்னை 600034’ என்ற முகவரிக்கு தபாலில் அனுப்பலாம்.
வருமான வரித்துறையின் சென்னை தலைமை அலுவலக கூடுதல் ஆணையர் திரு ஏ சசிகுமார், வெளியிட்ட செய்திக் குறிப்பில் இதனைத் தெரிவித்துள்ளார்.
------
(Visitor Counter : 190
சுற்றுச்சூழல் மற்றும் வனத்துறை அமைச்சகம்
காற்று தர ஆணையத்தின் வழிகாட்டுதலின் படி தூசு கட்டுப்பாடு மற்றும் மேலாண்மை அமைப்புகள் தேசிய தலைநகர் பகுதியில் அமைப்பு
தேசிய தலைநகர் பகுதி முழுவதும் பரவியுள்ள சாலைகள் மற்றும் திறந்தவெளியில் இருந்து வெளியேறும் தூசி மாசுபாட்டை திறம்பட சமாளிப்பதற்கான நடவடிக்கைகளை தேசிய தலைநகர் பிராந்தியம் மற்றும் அருகிலுள்ள பகுதிகளின் காற்று தர மேலாண்மை ஆணையம் எடுத்து வருகிறது.
தூசி மாசு ஆதாரங்களைக் கட்டுப்படுத்த புதுமையான தீர்வுகளுடன் தூசி தணிப்பு நடவடிக்கைகளை மூலோபாய ரீதியாக வலுப்படுத்துவதே இதன் அணுகுமுறை ஆகும். இதற்காக, உத்தரப்பிரதேசம், ராஜஸ்தான், ஹரியானா மற்றும் தில்லி மாநில அரசுகளின் அனைத்து சாலை உடைமை/ பராமரிப்பு/ சாலை கட்டுமான நிறுவனங்களுக்கு தேசிய தலைநகர் பிராந்தியம் மற்றும் அருகிலுள்ள பகுதிகளின் காற்று தர மேலாண்மை ஆணையம் மூலம் அந்தந்த மாநிலங்களில் தூசி கட்டுப்பாடு மற்றும் மேலாண்மை அமைப்புகளை அமைக்க அறிவுறுத்தப்பட்டுள்ளது.
சம்பந்தப்பட்ட அதிகாரிகளின் சாலை தூசி கட்டுப்பாட்டு நடவடிக்கைகளின் இணக்கத்தை இந்த பிரிவுகள் தொடர்ந்து கண்காணிப்பதோடு, மேற்கொள்ளப்பட்ட நடவடிக்கைகளின் முன்னேற்றத்தையும் கண்காணிக்கும். இது தவிர, மாதாந்திர அடிப்படையில் இந்த பிரிவுகளின் மூலம் தயாரிக்கப்படும் முழுமையான அறிக்கைகள் தூசி மாசுபாட்டிற்கு எதிரான போராட்டத்தில் மிகவும் உதவும்.
இது தொடர்பாக 10-அம்ச தூசி கண்காணிப்பு அளவுருவை தேசிய தலைநகர் பிராந்தியம் மற்றும் அருகிலுள்ள பகுதிகளின் காற்று தர மேலாண்மை ஆணையம் உருவாக்கியுள்ளது. தூசி கட்டுப்பாடு மற்றும் மேலாண்மை அமைப்புகளால் கட்டாயமாக பின்பற்றப்பட வேண்டிய பல்வேறு நடவடிக்கைகளை இது உள்ளடக்கியது ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761162
-----
(Visitor Counter : 174
பாதுகாப்பு அமைச்சகம்
பிரயாக்ராஜில் விமானப்படை தின அணிவகுப்பு போபாலிலும் நிகழ்ச்சிக்கு ஏற்பாடு
இந்திய விமானப்படை தனது 91 வது ஆண்டு விழாவை 08 அக்டோபர் 2023 அன்று கொண்டாட உள்ளது. நாட்டின் பல்வேறு பகுதிகளில் விமானப்படை தின கொண்டாட்டங்களை நடத்தும் புதிய பாரம்பரியத்தை கருத்தில் கொண்டு, இந்த ஆண்டு விமானப்படை தின அணிவகுப்பு மற்றும் விமான கண்காட்சி உத்தரபிரதேசத்தின் பிரயாக்ராஜில் நடைபெறும்.
சம்பிரதாய அணிவகுப்பு பாம்ரௌலி விமானப்படை நிலையத்திலும், விமான கண்காட்சி பிரயாக்ராஜில் உள்ள ஆயுத கிடங்கு கோட்டைக்கு அருகிலுள்ள சங்கம் பகுதியிலும் நடத்தப்படும். இயற்கை எழில் கொஞ்சும் சுற்றுப்புறச் சூழல், விமானங்கள் நெருக்கமாகப் பறந்து செல்லும் நீரோட்டத்தின் ஈர்ப்பைக் கூட்டும்.
விமானப்படை தின கொண்டாட்டங்கள் உண்மையில் இதற்கு ஒரு வாரத்திற்கு முன்பு 30 செப்டம்பர் 2023 அன்று போபாலில் உள்ள போஜ்தால் ஏரிக்கு அருகில் விமான காட்சியுடன் தொடங்கும்.
பிரயாக்ராஜ் மற்றும் போபாலில் தனது அற்புதமான ஏரோபேடிக் நிகழ்ச்சிகளால் உள்ளூர் மக்களை மகிழ்விக்கவும், உற்சாகப்படுத்துவதற்கும் ஐ.ஏ.எஃப் எதிர்நோக்கியுள்ளது. விமானப்படை தின அணிவகுப்பின் முந்தைய பதிப்பு சண்டிகரில் நடைபெற்றது, அங்குள்ள சுக்னா ஏரியின் மீது ஃப்ளைபாஸ்ட் நடத்தப்பட்டது.
-----
(ANU/PKV/KRS
(Visitor Counter : 71
நிதி அமைச்சகம்
மூலதன திட்டங்கள்: தெலங்கானா மாநிலத்திற்கு ரூ. 179 கோடி கூடுதல் நிதி உதவியை வழங்க நிதியமைச்சகம் ஒப்புதல்
மத்திய நிதி அமைச்சகத்தின் செலவினத் துறை, மூலதன திட்டங்களை மேற்கொள்வதற்காக தெலங்கானா மாநிலத்திற்கு கூடுதலாக ரூ. 179 கோடியை வழங்குவதற்கு ஒப்புதல் அளித்துள்ளது. மூலதன திட்டங்களை செயல்படுத்துவதற்காக இந்த மாநிலத்திற்கு ஏற்கனவே வழங்கப்பட்ட ரூ. 179 கோடிக்கும் கூடுதலான தொகை இதுவாகும். ஒரே நாடு-ஒரே ரேசன் அட்டை, எளிதான வர்த்தகத்தை மேற்கொள்ளுதல், நகர்ப்புற உள்ளாட்சி அமைப்பு ஆகிய மூன்று மக்கள் மைய சீர்திருத்தங்களை தெலங்கானா மாநிலம் செயல்படுத்திவருவதை ஊக்குவிக்கும் வகையில் கூடுதல் திட்டங்களுக்கு அனுமதி வழங்கப்பட்டுள்ளது.
‘மாநிலங்களின் மூலதன செலவுக்கான சிறப்பு நிதியுதவி’ திட்டத்தின் கீழ் இந்த ஒப்புதல் வழங்கப்பட்டுள்ளது. முன்னதாக இதேபோல் 3 சீர்திருத்தங்களை செயல்படுத்தியதை ஊக்குவிக்கும் வகையில் மத்திய பிரதேச மாநிலத்திற்கு ரூ. 660 கோடியை கூடுதல் மூலதன திட்டங்களுக்கு அளிக்க ஒப்புதல் வழங்கப்பட்டது. இரண்டாவது மாநிலமாக தெலங்கானாவிற்கு தற்போது கூடுதல் நிதி கிடைக்கவுள்ளது.
கூடுதலாக ஒப்புதல் வழங்கப்பட்டுள்ள ரூ. 179 கோடியில் முதல் தவணையாக ரூ. 89.50 கோடி மாநிலத்திற்கு விடுவிக்கப்பட்டுள்ளது. கூடுதல் நிதியிலிருந்து மேற்கொள்ளப்படவுள்ள அனைத்து மூலதன திட்டங்களும் சாலை துறையில் செயல்படுத்தப்பட உள்ளது.
இதுவரை 27 மாநிலங்களுக்கு ரூ. 10835.50 கோடி மதிப்பிலான மூலதன செலவின திட்டங்களுக்கு நிதி அமைச்சகம் அனுமதி வழங்கியுள்ளதோடு, முதல் தவணையாக ரூபாய் 5417.70 கோடி மாநிலங்களுக்கு ஏற்கனவே அளிக்கப்பட்டுள்ளது குறிப்பிடத்தக்கது. எனினும் இந்தத் திட்டத்தின் பயன்களை தமிழகம் பெறவில்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1693500
மத்திய அமைச்சரவை
ஃபேக்ட் நிறுவனத்தின் 481.79 ஏக்கர் நிலத்தைக் கேரள அரசுக்கு விற்கவும், விற்பனைத் தொகையை ஃபேக்ட் நிறுவனம் பயன்படுத்திக் கொள்ளவும் மத்திய அமைச்சரவை ஒப்புதல் அளித்துள்ளது.
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் கீழ்க்காணும் யோசனைகளுக்கு ஒப்புதல் வழங்கப்பட்டது.
- திருவாங்கூர் உரங்கள் மற்றும் ரசாயனங்கள் நிறுவனம்  வசமுள்ள 481.79 ஏக்கர் நிலம் கீழ்க்காணும் முறையில் கேரள அரசுக்கு விற்கப்படும்:
எ. ஏக்கர் ரூ.ஒரு கோடி என்ற விலையில் 150 ஏக்கர் நிலம் விற்கப்படும். .
பி. எஞ்சியுள்ள 331.79 ஏக்கர் நிலம் எர்ணாகுளம் மாவட்ட ஆட்சியர் மதிப்பீட்டின்படி, ஏக்கர் ஒன்றுக்கு ரூ.2.4758 கோடி என்ற விலையில் விற்கப்படும்.
- விற்பனை மூலம் கிடைக்கும் தொகை, ஃபேக்ட் நிறுவனத்தின் செயல் மூலதனக் குறைபாடு, வரவு, செலவு அறிக்கையை சரிசெய்தல், நிறுவனத்தின் நீடித்த வளர்ச்சிக்குத் திறன் விரிவாக்கத் திட்டங்களை அமல்படுத்துவதற்கான கட்டமைப்பு மற்றும் நிதி நிலையை விரிவுப்படுத்துதல் ஆகியவற்றுக்கு பயன்படுத்தப்படும்.
மத்திய அமைச்சரவையின் இந்த ஒப்புதல், ஃபேக்ட் நிறுவனத்திற்கு வங்கிக் கடன்களைக் குறைக்கவும் உரங்கள் உற்பத்தித் திறனை விரிவாக்கும் திட்டங்களை அமல்படுத்தவும், உற்பத்திக் கருவிகள் / கச்சாப் பொருள்கள் கையாளப்படுவதை மேம்படுத்தவும் உதவியாக இருக்கும்.
ஃபேக்ட் நிறுவனத்தின் மறுசீரமைப்பு நேரடியாகவும், முறைமுகமாகவும் வேலை வாய்ப்புகளை உருவாக்குவதோடு, கேரள மாநிலத்தின் பொருளாதாரத்தை மேம்படுத்தி தென்னிந்தியாவில் உரங்கள் இருப்பை அதிகரிக்கும்.